אפולה אדל

אפולה אדימה בטה אדל (בצרפתית: Apoula Edima Bete Edel, בארמנית: Ապոուլա Էդիմա Էդել Բետե; נולד ב-17 ביוני 1986) הוא כדורגלן עבר קמרוני-ארמני ששיחק בעמדת השוער.

קריירה
אדל נולד ביאונדה, בירת קמרון. ב-2002 עבר לקבוצת פיוניק ירוואן מארמניה וכעבור שנתיים קיבל אזרחות ארמנית. הוא שיחק במדי הנבחרת הארמנית ורשם שש הופעות. ב-2005 עבר השוער לראפיד בוקרשט מליגת העל הרומנית, במדיה רשם תשע הופעות בשנתיים.

בעונת  עבר אדל לפריז סן-ז'רמן הצרפתית והיה השוער השלישי של הקבוצה. בעונת , לאחר פציעתו של השוער הראשון גרגורי קופה, הפך אדל לשוער הראשון של הקבוצה וצבר 23 הופעות בליגה הצרפתית. בתום העונה עמד בשער הקבוצה במשחק הגמר של הגביע הצרפתי מול מונקו, וזכה בגביע עם קבוצתו לאחר ניצחון 1–0.

בעונת  העפילה סן-ז'רמן לשלב הבתים של הליגה האירופית, שם ניצחה במשחק הראשון את סביליה. מספר ימים לאחר המשחק פורסם בעיתון מקומי בצרפת תחקיר לפיו אדל זייף את שמו וגילו. העיתון ("לה 10 ספורט") טען ששמו האמיתי של הקמרוני הוא אמברוז בייאמה ושגילו האותנטי הוא 29, מבוגר ב-5 שנים מגילו המוצהר. אופ"א קיבלה תלונה מסביליה ואילו במשטרת פריז פתחו בחקירה, אך כבר תוך שבוע הוחלט לסגור את התיק. כתוצאה מכך, התאחדות הכדורגל האירופית דחתה את הטענות וזיכתה את הצרפתים ואת השוער. בתום העונה שוחרר אדל מהקבוצה.

בתחילת עונת 2011/2012 הגיע אדל לישראל וחתם על חוזה לשנתיים בהפועל תל אביב. בעונתו הראשונה בקבוצה זכה עמה בגביע המדינה, לאחר שפתח בהרכב בניצחון 2–1 על מכבי חיפה במשחק הגמר. במשחקו האחרון בקבוצה כבש שער בפנדל בדרבי מול מכבי תל אביב. לאחר שנתיים בהפועל תל אביב הסתיים חוזהו של אדל ביוני 2013, והוא עזב את הקבוצה.

ב-24 באוגוסט 2014, לאחר יותר משנה שלא שיחק, חתם אדל בקבוצת אתלטיקו קולקטה ההודית, ועמה זכה באליפות הראשונה של ליגת ה-ISL ההודית, בעונה מקוצרת שנמשכה מאוקטובר עד דצמבר.

ב-14 בינואר 2015 חזר אדל להפועל תל אביב, וחתם בקבוצה עד תום העונה. למחרת כבר פתח בהרכב הקבוצה בניצחון 2–1 על הפועל ראשון לציון במסגרת גביע המדינה. אדל הספיק להשתתף רק בשמונה משחקי ליגה, בנוסף לשני משחקים בגביע המדינה, אך ב-7 במרץ נפצע וסיים את דרכו במועדון.

ב-26 ביוני 2015 חתם אדל בקבוצת צ'נאיין מליגת העל ההודית, וזכה עמה באליפות. באוגוסט 2016 חתם בקבוצה ההודית פונה סיטי, ולאחר מספר חודשים עזב את המועדון ופרש ממשחק פעיל.

תארים
פריז סן-ז'רמן
 הגביע הצרפתי: 2009/2010

הפועל תל אביב
 גביע המדינה: 2011/2012

אתלטיקו קולקטה
  אליפות הסופר ליג ההודית: 2014

צ'נאיין
  אליפות הסופר ליג ההודית: 2015

קישורים חיצוניים

 תומר יצחק, טעות בספירה: הכירו את אפולה אדל, השוער החדש של הפועל תל אביב, באתר וואלה!, 11 ביולי 2011

הערות שוליים

כדורגלנים קמרונים
כדורגלנים ארמנים
שוערי כדורגל קמרונים
שוערי כדורגל ארמנים
יאונדה: כדורגלנים
כדורגלני פיוניק ירוואן
כדורגלני ראפיד בוקרשט
כדורגלני פריז סן-ז'רמן
כדורגלני הפועל תל אביב
כדורגלני אתלטיקו קולקטה
כדורגלני צ'נאיין
כדורגלני פונה סיטי
כדורגלנים זרים בישראל
כדורגלני נבחרת ארמניה
ספורטאים זרים ברומניה
ספורטאים קמרונים בבלגיה
ספורטאים קמרונים בצרפת
ספורטאים קמרונים בישראל
ספורטאים זרים בהודו
ספורטאים זרים בבלגיה
ספורטאים זרים בצרפת
קמרונים שנולדו ב-1986
ארמנים שנולדו ב-1986